Čiljanas

Čiljanas () – miestas vidurio–pietų Čilėje, Vidurio Čilės slėnyje, Bio Bijaus regione, į pietus nuo Santjago; Njublės provincijos sostinė. Geležinkelio stotis, plentai į Santjagą, Konsepsjoną, Temuką. Medienos apdirbimo, odos ir avalynės, maisto pramonė. Yra katedra, Konsespjono universiteto filialas. Apylinkėse trykšta karštosios versmės.

Istorija 

1580 m. Martinas Ruisas de Gamboa įkūrė San Bartolomé de Chillán gyvenvietę. 1599 m. ją sugriovė mapučiai. Vėliau atstatytas, bet 1655 m. nuniokotas indėnų. 1751 m. Čiljaną sunaikino žemės drebėjimas. Naujas miestas atstatytas dabartinėje vietoje (senojoje dabar yra Čiljan Vjecho miestelis). 1778 m. Čiljane gimė Čilės išsivadavimo didvyris Bernardas O’Higinsas.

Galerija

Šaltiniai 

Čilės miestai